Document ID: 32013D0261

KOMISIJAS ĪSTENOŠANAS LĒMUMS
(2013. gada 3. jūnijs),
ar ko laboratorijai Ukrainā atļauj veikt seroloģiskos testus trakumsērgas vakcīnu efektivitātes pārraudzīšanai
(izziņots ar dokumenta numuru C(2013) 3193)
(Dokuments attiecas uz EEZ)
(2013/261/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2000. gada 20. marta Lēmumu 2000/258/EK, ar ko tiek izraudzīta īpaša iestāde, kas atbildīga par tādu kritēriju noteikšanu, kas vajadzīgi, lai standartizētu seroloģiskos testus trakumsērgas vakcīnu efektivitātes pārraudzīšanai (1), un jo īpaši tā 3. panta 2. punktu,
tā kā:
(1)
Ar Lēmumu 2000/258/EK iestāde Agence française de sécurité sanitaire des aliments (AFSSA) Nansī Francijā (kopš 2010. gada 1. jūlija iekļauta Agence nationale de sécurité sanitaire de l’alimentation, de l’environnement et du travail, ANSES) ir izraudzīta par īpašo iestādi, kas atbildīga par tādu kritēriju noteikšanu, kuri vajadzīgi seroloģisko testu standartizācijai, lai pārraudzītu trakumsērgas vakcīnu efektivitāti.
(2)
Minētajā lēmumā paredzēts, ka ANSES ir jādokumentē to trešo valstu laboratoriju novērtējums, kuras pieteikušās veikt seroloģiskos testus trakumsērgas vakcīnu efektivitātes pārraudzīšanai.
(3)
Pēc nelabvēlīgā ANSES2012. gada 3. septembra novērtējuma ziņojuma saņemšanas atļauja, kas Kijevas Centrālajai valsts veterinārmedicīnas laboratorijai tika piešķirta 2006. gada 30. janvārī atbilstīgi Lēmumam 2000/258/EK, tika atsaukta saskaņā ar Komisijas 2010. gada 9. augusta Lēmumu 2010/436/ES, ar ko īsteno Padomes Lēmumu 2000/258/EK attiecībā uz kvalifikācijas pārbaudēm, lai saglabātu atļaujas laboratorijām veikt seroloģiskos testus trakumsērgas vakcīnu efektivitātes pārraudzīšanai (2).
(4)
Ukrainas kompetentā iestāde iesniedza pieteikumu Kijevas Centrālās valsts veterinārmedicīnas laboratorijas apstiprinājuma atjaunošanai, pamatojot pieprasījumu ar labvēlīgu ANSES2013. gada 6. marta novērtējuma ziņojumu par minēto laboratoriju.
(5)
Ukrainas kompetentā iestāde arī oficiāli informēja Komisiju par to, ka ir mainījies tās laboratorijas nosaukums.
(6)
Tādēļ šai laboratorijai būtu jāpiešķir atļauja veikt seroloģiskos testus, lai pārraudzītu trakumsērgas vakcīnu efektivitāti attiecībā uz suņiem, kaķiem un seskiem.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Saskaņā ar Lēmuma 2000/258/EK 3. panta 2. punktu seroloģiskos testus trakumsērgas vakcīnu efektivitātes pārraudzīšanai attiecībā uz suņiem, kaķiem un seskiem ir atļauts veikt šādā laboratorijā:
State Research Institute of Laboratory Diagnostics and Veterinary Sanitary Expertise
30, Donetskaya st.,
Kiev 03151
Ukraina
2. pants
Šo lēmumu piemēro no 2013. gada 15. jūnija.
3. pants
Šis lēmums ir adresēts dalībvalstīm.
Briselē, 2013. gada 3. jūnijā

Labels: 7
18
0
6